162 
vædet med fysiologisk Klornatriumopløsning. — Denne Modifikation 
af Operationen kan ogsaa benyttes i Stedet for den først nævnte 
(a), selvom Dyrets Eespiration er lammet ved Gifte eller Kygmarvs¬ 
overskæring. Den har den Fordel, at den giver bedre Plads end 
hin; paa den anden Side er den jo mere indgribende og ledsaget 
af større Blodtab. 
Overskæring af Rygmarven er foretaget paa følgende Maade. 
Dyret fastbindes, som ovenfor beskrevet, men hvilende paa Bugen. 
Det forreste Stykke af Rygskjoldet fjærnes for at skaffe bedre Plads. 
Gennem Huden paa Halsen lægges et Længdesnit i Midtlinjen, og 
man arbejder sig ved Hjælp af stumpe Instrumenter og Paquelins 
Termokauter ind til Halshvirvelsøjlen og løsner Muskerne fra 4de 
Halshvirvel. Naar den ligger tydelig blottet i Bunden af Saaret, 
fjærnes med en Saks Midterpartiet af Hvirvelbuen med Processus 
Spinosus. Rygmarven ligger da tydelig for. Den løftes lidt frem 
med en lille, stump Hage og overklippes. — Under hele Operationen 
risikerer man let stærk Blødning, hvorfor det er heldigt at anvende 
Termokauter, saa meget det lader sig gøre. Efter Operationen 
lægges en Vattampon, vædet i fysiologisk Klornatriumopløsning, i 
Saaret, og Huden forbindes over den med et Par Suturer; dette 
gøres for at udøve en let Kompression og hindre senere Blødning. 
— Dyret vendes derpaa om paa Ryggen, hvorefter man indlægger 
Kanyler i Bronkierne og præparerer Nerverne fri, som ovenfor be¬ 
skrevet. Naturligvis maa man nu af og til foretage kunstig Re¬ 
spiration, da Dyret selv ikke længer er i Stand til at respirere. 
Fremgangsmaaden ved Forsøgene. Naar Dyret er opereret, 
anbringes det i den til Respirationsapparatet hørende Varmekasse, 
og Kanylerne forbindes ved Kautsjukslanger med Luftledningerne. 
Temperaturen i Kassen holdes hele Tiden konstant (paa 30°—35°).' 
Efter at Dyret har ligget nogen Tid i Kassen •— i Regelen V 4 til 
Vé Time — paabegynder man Forsøget, idet man drejer Hanen 
paa Gasurene saaledes, at Eksspirationsluften fra de to Lunger maa 
passere Gasurene, og samtidig begynder at opsamle Prøver af den 
samme Eksspirationsluft fra hver af de to Lunger. Man har i nogle 
